பள்ளிக்கல்வி முடிந்தவுடன், கிரில்ஸ் இந்திய ராணுவத்தில் சேரவேண்டும் என்று நினைத்தார், இதற்காகவே அவர் பல மாதங்கள் சிக்கிம் மற்றும் மேற்கு வங்காளம், அஸ்ஸாம் போன்ற மாநிலங்களில் இமயமலைகளில் ஹைக்கிங் செய்து வந்தார். 1994 முதல் 1997 வரை, யுனைடெட் கிங்டம் சிறப்பு படைகள் தேர்வில் தேர்வு பெற்றவுடன், பகுதி நேரமாக யுனைடெட் கிங்டம் சிறப்பு படைகள் ரிசர்வ் படைகளில், 21 ரெஜிமண்ட் சிறப்பு வான் சேவை, 21 SAS(R), ட்ரூப்பர் ஆகவும், சர்வைவல் இன்ஸ்டரக்டராகவும், பேட்ரோல் மெடிக்காகவும் பணியாற்றி வந்தார். வட ஆப்பிரிக்காவில் இரண்டு முறை சேவையாற்றி உள்ளதாக இவர் கூறுகிறார். 1996 ஆம் ஆண்டில், இவர் கென்யாவில் ஃப்ரீஃபால் பாராசூட் நிகழ்ச்சியில் விபத்தைச் சந்தித்தார் . அவருடைய பாராசூட்டின் மேற்பகுதியானது, 1,600 அடியில் (500 மீ) கிழிந்து விட்டது, இதனால் ஒரு பகுதி திறந்து கொண்டு, அவரை கீழே விழ செய்தது, அவருடைய பாராசூட் அவர் மேல் விழுந்தது, இதனால் அவருடைய முதுகெலும்பில் மூன்று எலும்புகள் (vertebra) உடைந்தன. இது பற்றி பின்னர் கிரில்ஸ் குறிப்பிட்டது: "நான் முதன்மை பாராசூட்டை துண்டித்து விட்டு ரிசர்வில் இருந்ததைப் பயன்படுத்தியிருக்க வேண்டும், ஆனால் பிரச்சனையை சரி செய்ய இன்னும் நேரமிருப்பதாக நினைத்துக் கொண்டேன்". இவருக்கு அறுவை சிகிச்சை செய்த மருத்துவரின் கருத்துப்படி, கிரில்ஸ், வாழ்நாள் முழுவதும் முடமாக மாறுவதிலிருந்து "மயிரிழையில்" தப்பித்துள்ளார், நாங்கள் முதலில் இவரால் மீண்டும் நடக்க முடியுமா என்று சந்தேகப்பட்டோம் என்கிறார். அடுத்த 18 மாதங்கள் வரை, ஹெட்லி கோர்ட்டில் உள்ள ராணுவ மருத்துவமனையில் தொடர்ந்து சிகிச்சை பெற்று வந்தார், அங்கிருந்து டிஸ்சார்ஜ் செய்யப்பட்டு வெளியே வந்தவுடனே அவருடைய குழந்தைக் கால இலட்சியமான எவரெஸ்ட் சிகரத்தில் ஏறுவதற்கான முயற்சிகளில் ஈடுபடத் தொடங்கினார்.

முன்னாள் SAS ராணுவ வீரர் கிறிஸ் ரியான் என்பவர், ஆஃப்பிரிக்காவில், SAS நடவடிக்கையின் காரணமாக, கிரில்ஸ் தன்னுடைய முதுகெலும்பை உடைத்துக் கொண்டதை நம்பவில்லை என்றும், தன்னுடைய ராணுவ நடவடிக்கைகளைப் பற்றி கிரில்ஸ் மிகைப்படுத்தப்பட்ட கதைகளைக் கூறுகிறார் என்றும் கூறுகிறார். ரியான் கூறுவதாவது: "பியர் கிரில்ஸ் தன்னுடைய ஆஃப்பிரிக்க நடவடிக்கைகளைப் பற்றி தொடர்ந்து கூறிவருகிறார். அவர் ஒரு நடவடிக்கையின்போது, தன்னுடைய முதுகெலும்பை உடைத்துக் கொண்டதாக தொடர்ந்து கூறிவருகிறார், ஆனால் ஆஃப்பிரிக்காவில் அப்படி எந்த இடத்தில் அவ்வாறு ஒரு நடவடிக்கையில் ஈடுபட்டார் என்று எனக்கு தெரியவில்லை. ரெஜிமண்டில் செர்ஜண்ட் மேஜர்களாக உள்ள பல நபர்களோடும், ரெஜிமண்டல் SAS வழிகாட்டிகளாக இருப்போரிடமும் நான் பேசிவிட்டேன், ஆனால் அவர்களில் யாருக்கும் இந்த நடவடிக்கையைப் பற்றி தெரியவில்லை என்கிறார்கள்."

2004 -ஆம் ஆண்டில், கிரில்ஸுக்கு ராயல் நேவல் ரிசர்வ் படைக்கு லெப்டினன்ட் கமாண்டராக கவுரவப் பதவி வழங்கப்பட்டது.

இதர பணிகள்
துணை ராணுவ சேவை
யுகேவை சுற்றி வருதல்
சொந்த வாழ்க்கை